CELEX: 32016R1347
Language: sk
Date: 2016-08-08 00:00:00
Title: Vykonávacie nariadenie Komisie (EÚ) 2016/1347 z 8. augusta 2016, ktorým sa dvestopäťdesiatykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al Káida

9.8.2016   
            
            
               SK
            
            
               Úradný vestník Európskej únie
            
            
               L 214/12
            
         VYKONÁVACIE NARIADENIE KOMISIE (EÚ) 2016/1347
   z 8. augusta 2016,
   ktorým sa dvestopäťdesiatykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al Káida (1), a najmä na jeho článok 7 ods. 1 písm. a) a článok 7a ods. 1,
   keďže:
   
               (1)
            
            
               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Dňa 3. augusta 2016 sankčný výbor Bezpečnostnej rady OSN rozhodol o pridaní dvoch fyzických osôb do zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať.
            
         
               (3)
            
            
               S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. augusta 2016
      
         
            Za Komisiu
         
         
            v mene predsedu
         
         
            riaditeľ Útvaru pre nástroje zahraničnej politiky
         
      
   
   
      (1)  Ú. v. ES L 139, 29.5.2002, s. 9.
   
      PRÍLOHA
      V prílohe I k nariadeniu (ES) č. 881/2002 sa pod nadpis „Fyzické osoby“ dopĺňajú tieto záznamy:
      
                  a)
               
               
                  „Aslan Avgazarovich Byutukaev [alias a) Аслан Авгазарович Бютукаев; b) Amir Khazmat; c) Амир Хазмат; d) Abubakar; e) Абубакар]. Dátum narodenia: 22.10.1974. Miesto narodenia: Kitaevka, Novoselitský okres, Stavropoľský kraj, Ruská federácia. Štátna príslušnosť: Ruská federácia. Adresa: Akharkho Street 11, Katyr-Yurt, Ačchoj-Martanovský okres, Čečenská republika, Ruská federácia. Dátum zaradenia do zoznamu v zmysle článku 7d ods. 2 písm. i): 3.8.2016.“
               
            
                  b)
               
               
                  „Ayrat Nasimovich Vakhitov [alias a) Айрат Насимович Вахитов; b) Salman Bulgarskiy; c) Салман Булгарский]. Dátum narodenia: 27.3.1977. Miesto narodenia: Naberežné Čelne, Tatárska republika, Ruská federácia. Štátna príslušnosť: Ruská federácia. Ďalšie informácie: Možno používa falšovaný pas štátneho príslušníka Sýrie alebo Iraku. Fotografia je k dispozícii na zaradenie do osobitného oznámenia Bezpečnostnej rady OSN – Interpolu. Dátum zaradenia do zoznamu v zmysle článku 7d ods. 2 písm. i): 3.8.2016.“